Patronul unui restaurant din Capitală a intrat în grevă fiscală, după ce Primăria i-a cerut mai mulți bani de chirie pe spațiu.
HoReCa a pierdut în 2020 80% din cifra de afaceri de anul trecut. În HoReCa lucrează 400.000 de angajați. Guvernul spune că ar putea acoperi 20% din pierderile HoReCa.
Andrei Sosa e patronul unui restaurant din sectorul 5 al Capitalei. După ce Primăria i-a cerut mai mulți bani de chirie pe spațiu, pentru că a distanțat mesele pe terasă și ocupă mai mult din trotuar, s-a hotărât să intre în grevă fiscală.Recunoaște că s-a întins mai mult, dar aștepta de la Primărie înțelegere,în condițiile în care chiar regulile sanitare spun că e nevoie de mai mult spațiu.Andrei Sosa, administrator restaurant Energiea: "Ne-am trezit cu sesizare de la ei, cu nişte poze care să ne arate că nu respectăm metrii pe care i-am făcut în schiţă şi că ne-am întins mai mult şi că trebuie să plătim mai mult. E absurd, e absurd. Și asa sunt mesele goale, este frig, e cum e. Suntem în gaură rău de tot.“Nimeni nu contestă litera legii – scrie negru pe alb că fiecare metru pătrat trebuie plătit de chiriaș. Însă patronul e supărat că, în alte orașe, nici nu mai vorbim de alte țări, administrațiile locale au găsit metode prin care să ajute mediul de business. O taxă în plus e ca o piatră de moară la gât pentru ei.